2जी पर पीएसी की नई रिपोर्ट, सरकार मुश्किल में  
रिपोर्ट में पीएम व चिदंबरम पर सवाल उठाए गए हैं। पिछली रिपोर्ट को यूपीए सदस्यों ने खारिज कर दिया था, लेकिन नई पीएसी में यूपीए की बहुमत नहीं है।
भ्रष्टाचार और घोटालों से घिरी यूपीए सरकार की मुसीबतें खत्म होती नहीं दिख रही हैं। 2जी घोटाले की जांच कर रही पब्लिक एकाउंट्स कमेटी के अध्यक्ष मुरली मनोहर जोशी ने कमेटी के सदस्यों को नई रिपोर्ट दी है। इस नई रिपोर्ट में प्रधानमंत्री और तब के वित्तमंत्री पी चिदंबरम की भूमिका पर सवाल उठाए गए हैं।  2 जी मामले पर पीएसी की पिछली रिपोर्ट को यूपीए के सदस्यों ने खारिज कर दिया था, लेकिन नई बनी पीएसी में यूपीए के सदस्यों की बहुमत नहीं है। मौजूदा पीएसी में 9 सदस्य रिपोर्ट के समर्थन में हैं और 9 विरोध में।  एसपी और बीएसपी के 3 सदस्य किसी के पक्ष में नहीं हैं और एक सीट खाली है। इसलिए अगर कांग्रेस पीएसी की इस रिपोर्ट को खारिज कराना भी चाहे, तो उसे एसपी और बीएसपी का साथ चाहिए होगा।